Diari Oficial de la Generalitat Valenciana


Sumari del DOGV 9462, del 03-11-2022 (2022/10878)

Extracte de l'Ordre 6/2022, de 26 d'octubre, de la Vicepresidència i Conselleria d'Igualtat i Polítiques Inclusives, per la qual es convoquen i s'estableixen les bases reguladores, de manera conjunta, de les subvencions en matèria de programes de serveis socials especialitzats en malalties neurodegeneratives, per a l'exercici 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9462

Data del DOGV
:   03-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10566


Data del document
:   26-10-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de l'Ordre 6/2022, de 26 d'octubre, de la Vicepresidència i Conselleria d'Igualtat i Polítiques Inclusives, per la qual es convoquen i s'estableixen les bases reguladores, de manera conjunta, de les subvencions en matèria de programes de serveis socials especialitzats en malalties neurodegeneratives, per a l'exercici 2022. [2022/10551]  
  
BDNS (identif.): 653669.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/653669  
  
Primer. Beneficiàries  
1. Podran obtindre la condició de beneficiaris de les subvencions relatives a programes de serveis socials especialitzats, les organitzacions o entitats privades sense ànim de lucre que, en el moment de la finalització del termini de presentació de sol·licituds, estiguen inscrites en el Registre General dels Titulars d'Activitats, Serveis i Centres d'Acció Social de la conselleria amb competència en matèria de polítiques de serveis socials especialitzats a persones majors.  
2. El compliment de les condicions establides en aquest article per a posseir la condició de beneficiari estarà referit a la data de finalització del termini de presentació de sol·licituds.  
  
Segon. Finalitat  
Convocar i aprovar les bases reguladores de les subvencions incloses en l'annex I i que estan destinades a fomentar la realització de programes de serveis socials especialitzats corresponents al sector de persones amb malalties neurodegeneratives.  
  
Tercer. Finançament  
Les subvencions contingudes en aquesta convocatòria es concediran a càrrec dels pressupostos de la Generalitat per a l'exercici 2022 previst en la secció 16, servei 02, secció 04, programa pressupostari 313.60, Persones majors, capítol IV, en la línia pressupostària i per l'import que es detallen a continuació:  
Denominació: Actuacions malalties neurodegeneratives  
Línia de subvenció: S2737000  
Consignació pressupostària: 2.025.000,00  
  
Quart. Import de l'ajuda  
Les despeses subvencionables seran:  
a) Despeses de personal, concretament les retribucions salarials del personal, en situació regular de contractació, incloses les despeses de la Seguretat Social, així com les despeses derivades del personal que realitza una prestació de serveis en el centre, siga o no continuada, realitzades per professionals, encara que aquesta no cobrisca tot el període subvencionat.  
b) Despeses generals de funcionament, incloent-hi les despeses corrents, considerades com aquelles que reunisquen alguna de les característiques següents: ser fungibles, tindre una duració previsible inferior a l'exercici econòmic, no ser susceptibles d'incloure en inventari o ser despeses previsiblement reiteratives. També les despeses de manteniment estrictament necessàries per a la consecució de la finalitat i l'objecte de la subvenció, com ara lloguer, llum, aigua, telèfon, neteja i anàlegs. Així mateix, es consideren despeses corrents totes aquelles derivades del pagament d'assistència o serveis de professionals (despeses derivades del compliment de les obligacions legals de prevenció, protecció de dades, formació i vigilància de la salut, sistemes de qualitat, comptes anuals, auditories i despeses inherents a les activitats d'oci i temps lliure o anàlegs, en la mesura en què guarden relació directa amb l'atenció social que es fomenta, així com les despeses de transport.  
En cap cas es consideren despeses subvencionables els impostos indirectes quan siguen susceptibles de recuperació o compensació ni els impostos personals sobre la renda.  
La quantia de la subvenció serà per l'import sol·licitat o la part de la despesa que puga ser objecte de subvenció fins a esgotar la dotació de les subvencions, tot segons els criteris i les despeses objecte de subvenció que es descriuen en les bases.  
  
Cinqué. Termini de presentació de sol·licituds  
El termini de presentació de sol·licituds serà de quinze dies, comptats a partir de l'endemà de la publicació d'aquesta ordre en el Diari Oficial de la Generalitat Valenciana.  
  
València, 26 d'octubre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.